
Iepirkuma komisijas 2026. gada 24.aprīļa sēdē sniegtās atbildes uz ieinteresētā piegādātāja uzdotiem jautājumiem atklātā konkursā “Lietusūdens tekņu nomaiņa lidlauka 1. un 2. peronā "NBS Aviācijas bāze," Rembates pag., Ogres nov.”, identifikācijas Nr. VAMOIC 2026/34.

Pretendents lūdz iepirkuma komisiju apstiprināt un uzdot par pienākumu Pretendentiem savos piedāvājumos ievērtēt sekojošus darbus un izmaksas atklātā konkursā “Lietusūdens tekņu nomaiņa lidlauka 1. un 2. peronā "NBS Aviācijas bāze," Rembates pag., Ogres nov.” (identifikācijas Nr. VAMOIC 2026/34):

1. jautājums:
Pirms darbu uzsākšanas izstrādāt BK daļas rasējumu, norādot: a) tekņu līnijas perpendikulāras deformācijas šuvju skaitu (biežumu). b) rukuma šuvju skaitu (biežumu). c) Deformācijas un rukuma šuvju aizpildījumu ar SABA sealer field. Visas izmaksās ar rasējumu izstrādi un paredzētiem darbiem iekļaut piedāvājumā.
1.atbilde: 
Detalizācijas rasējumu izstrāde pirms darbu uzsākšanas ir būvnieka pienākums, iekļaujot visas ar to saistītās izmaksas piedāvājumā.
Perpendikulārās deformācijas šuves paredzēts saskaņot ar blakus esošā perona seguma šuvēm. Šuvju aizpildījumam jāizmanto SABA Sealer Field materiāls.

1. jautājums:
Izstrādāt un saskaņot Darbu veikšanas projektu, ņemot vēra, ka darbi notiks aktīvajā lidlauka darbības laikā. Aprēķinot izmaksas pretendentiem jāņem vērā, ka ikdienas darbi dēļ lidostas darbības var būt ierobežoti, pārcelti – Pretendentiem var būt liegts strādāt konkrētajā laikā. Jebkura dīkstāve, kura radusies Lidlauka operāciju vadības lēmuma dēļ -  no Pasūtītāja puses netiek apmaksāta. 
2.atbilde: 
Atbilstoši līguma projekta 9.7. punktam. Darbu organizācija, piekļuves un iespējamie ierobežojumi tiks precizēti Būvdarbu veikšanas projekta (turpmāk – DVP) saskaņošanas procesā.
Papildus informējam, ka iespējamā dīkstāve, kas var rasties lidlauka operāciju vadības lēmumu rezultātā, netiks kompensēta. Ar darbu veikšanu aktīvā lidlauka teritorijā saistītie riski ir objektīvi un vienmēr pastāv, un tie pretendentiem jāņem vērā, sagatavojot piedāvājumu.
Vienlaikus tas nenozīmē, ka šie aspekti nav jāparedz vai jāplāno, būvniekam ir jāizvērtē iespējamie riski un jāiekļauj tie savā piedāvājumā.
Vēršam uzmanību, ka piedāvājumu izvērtēšanā noteicošais kritērijs ir saimnieciski izdevīgākais piedāvājums ar zemāko cenu.

1. jautājums
Jāparedz pasākumi putekļu ierobežošanai. Jāizstrādā Vides riski un preventīvie pasākumi putekļu ierobežošanai lidlaukā un to novēršana ikdienā.
3.atbilde: 
Putekļu ierobežošanas pasākumu nodrošināšana būvdarbu laikā ir būvnieka pienākums. Visi ar vidi saistītie riski un preventīvie pasākumi tiks noteikti un saskaņoti DVP ietvaros. Vienlaikus jāņem vērā, ka šādi pasākumi ir obligāti nepieciešami būvdarbu veikšanai lidlauka teritorijā, un to izmaksas jāparedz un jāiekļauj piedāvājumā.



1. jautājums
Pretendentiem jāparedz lietus un grunts ūdens pazemināšanas un novadīšanas izmaksas. Tajā skaitā, izskalotas jeb uzirdinātas grunts nomaiņa/aizpildīšana ar betona injekcijām zem esošā seguma visā tekņu līnijā.
4.atbilde: 
Jāparedz lietus un gruntsūdeņu novadīšanas risinājumi, tai skaitā nepieciešamie pasākumi grunts stabilitātes nodrošināšanai. Papildus jānodrošina virsūdeņu novadīšana paralēli izbūvējamajam posmam uz esošo Qmax tekņu sistēmu, kā arī izbūvējamā posma norobežošana. Minētie pasākumi ir obligāti būvdarbu kvalitatīvai un drošai izpildei, un ar tiem saistītās izmaksas pretendentam jāparedz un jāiekļauj piedāvājumā.

1. jautājums
Tekņu betona virsmai jābūt rievotai – noietai ar slotu un apstrādāta ar betona pretizžūšanas sastāvu.
5.atbilde: 
Tekņu betona virsmai jābūt rievotai (apstrādātai ar slotu) un apstrādātai ar betona pretizžūšanas sastāvu, nodrošinot atbilstošu virsmas kvalitāti un ilgmūžību. Alternatīvi pieļaujama arī seguma mitrināšana, ja tiek nodrošināts līdzvērtīgs betona kopšanas efekts. Visi nepieciešamie pasākumi un ar tiem saistītās izmaksas jāparedz un jāiekļauj piedāvājumā.

1. jautājums
Pasūtītājs nenodrošina ar elektrības pieslēgumu, Pretendentiem savās izmaksās jāparedz neatkarīga elektrības padeve (pārvietojamais ģenerators).
6.atbilde: 
Elektroapgāde būvdarbu veikšanai jānodrošina būvniekam. Nepieciešamības gadījumā elektroapgāde jānodrošina no būvnieka resursiem, izmantojot tā rīcībā esošu pārvietojamo ģeneratoru.

1. jautājums
Vai būs paredzēta objekta apskate?
7.atbilde: 
Objekta apskate nav paredzēta - visa nepieciešamā informācija ir iekļauta būvdarbu apjomos.

					
Atbilstoši izmaksu specifikai, visas darbu izmaksas jāiekļauj darbu apjomu sarakstā  attiecīgo būvdarbu pozīcijās vai virsizdevumos, kas ir būvuzņēmēja kompetencē.

Komisijas priekšsēdētājs 	A.Razgalis

 Iepirkuma komisijas sniegtās atbildes un skaidrojumi ir neatņemama iepirkuma nolikuma sastāvdaļa.  
